আজ থেকে বছর বিশেক আগে সদ্য চালু হওয়া ‘সংবাদ প্রতিদিন’ ছেড়ে আমি একটি চিটফান্ড কোম্পানির সংবাদপত্রে যোগ দিই৷ বছরখানেকের মধ্যে সংবাদপত্রটি বন্ধ হয়ে যায়৷ পরে এজন্য একাধিকবার বরুণদার বকুনি খেয়েছি৷ বলতেন, ‘এ থেকেই বোঝা যায়, তোমাদের কোনও ণত্ব-ষত্ব জ্ঞান নেই৷’ এ রাজ্যে চিটফান্ডের ফলাও কারবার সম্পর্কে তিনি পাঠকদের বহুবার হুঁশিয়ার করেছেন৷ খেদের সঙ্গে বলতেন, ‘বাঙালি মনে করে ভারতের সব কটা জাতের মধ্যে তার বুদ্ধি সব থেকে বেশি, কিন্তু এখানে চিটফান্ডের রমরমাতেও বোঝা যায়— বাঙালির আই কিউ সব থেকে কম৷’